Eesti rahvastik

pisi|Eesti rahvaarvu muutus aastatel 1950–2021 (tuhandetes)
pisi|Eesti rahvaarvu muutuse põhjused aastatel 2000–2020

Statistikaameti andmetel oli 1. jaanuaril 2025 Eesti rahvaarv 1 369 995 inimest. Statistikaameti esialgsetel andmetel oli Eesti rahvaarv 1. jaanuaril 2026 1 362 954 inimest. 

Seisuga 01.01.2024 oli Eestis 1 374 687 inimest. 2023. aasta 1. jaanuari seisuga 1 365 884 inimest.  
 Rahvaarv ja selle muutused 
Eesti alalise rahvastiku koguarv seisuga 31. detsember 2021 seni viimase, 2021. aasta rahvaloenduse andmetel, oli 1 331 824 elanikku, mis on 2,9% enam kui eelmisel, 2011. aasta rahvaloendusel (1 294 455 elanikku).

Rahvaarv Eestis toimunud rahvaloendustel ning Eesti arvestuslik rahvaarv alates 2000. aastast
AastaRahvaarv rahvaloendusel1881881 4551897958 35119221 107 05919341 126 4131959 1 196 7911970 1 356 0791977 1 447 00019791 464 47619891 565 66220001 370 05220111 294 45520211 331 824AastaArvestuslik rahvaarv1. jaanuari seisuga20001 401 25020011 392 72020021 383 51020031 375 19020041 366 25020051 358 85020061 350 70020071 342 92020081 338 44020091 335 74020101 333 29020111 329 66020121 325 215AastaArvestuslik rahvaarv1. jaanuari seisuga20131 320 71420141 315 81920151 313 27120161 315 94420171 315 63520181 319 13320191 324 82020201 328 88920211 330 06820221 331 79620231 365 88420241 374 68720251 369 99520261 362 954 

2021. aasta rahvaloendus Eestis toimus 2021. aasta lõpu seisuga, loendusmoment oli 31. detsember 2021. Rahvaloenduse andmed avalikustatakse järk-järgult alates 1. juunist 2022, mil avalikustati rahvastiku üldarv, rahvastiku paiknemise ning sooline ja vanuseline jaotus. Rahvaloendus viidi läbi esmakordselt registripõhise loendusena.
Loendusmomendi ehk 31. detsembri 2021 seisuga elas Eestis alaliselt 1 331 824 inimest, mis on 2,9% rohkem kui kümme aastat tagasi samal ajal. Mehi on 47,6% ja nende osakaal kasvas 1,2 protsendipunkti, naiste osakaal on 52,4%. Keskmine Eesti elanik on 42,2-aastane ehk 1,4 aastat vanem kui oli keskmine elanik 2011. aastal.

Eesti 2000. aasta rahvaloenduse andmetel seisuga 31. märts 2000 oli rahvaarv 1 370 052, sellest mehi 631 851 ja naisi 738 201. Faktiline rahvaarv, mis fikseeriti rahvaloendusel, et tagada võrreldavus eelmise, 1989. aasta rahvaloenduse andmetega, oli 1 356 931 inimest. Eesti kõige suurem rahvaarv oli 1989. aasta rahvaloenduse andmetel 1 565 662 inimest.

Kuni 1989. aastani korraldatud rahvaloendused näitasid alalise rahvastiku juurdekasvu. See oli tingitud eelkõige sisserändest. Alates 1991. aastast on Eesti rahvaarv olnud väljarände ja negatiivse iibe tõttu olnud languses. Kahe rahvaloenduse vahelisel perioodil 1989–2000 vähenes Eesti faktiline rahvastik 215 985 inimese ehk 13,7% võrra ja alaline rahvastik 195 610 inimese ehk 12,5% võrra. 
2000. aasta rahvaloenduse järgi rahvaarv märgatavalt vähenes, mille põhjustasid nii väljaränne kui ka negatiivne loomulik iive. Negatiivse iibe tõttu vähenes rahvaarv loendustevahelisel ajal 42 074 võrra, registreeritud välisrände tõttu 85 496 võrra. Rändeandmetes ei kajastu kaadrisõjaväelaste, ajateenijate ja vangide ränne endises Nõukogude Liidus ja hiljem Eestist Venemaale. Palju väljarännet toimus pärast 1989. aastat ka seetõttu, et Eesti eraldus endise Nõukogude Liidu majandussüsteemist ning üleminek turumajandusele vähendas oluliselt töökohtade arvu.

Hilisemal perioodil on väljaränne toimunud peamiselt Euroopa Liidu maadesse, eelkõige Soome. 2016. aasta augustis ennustas Eesti poliitikauuringute keskus Praxis 2116. aastaks Eesti rahvaarvuks 1,41-ni vähenenud sündimuskordaja korral 600 000 elanikku, kuid positiivse stsenaariumi korral võib 100 aasta pärast olla rahvaarv ka sama suur kui 2016. aastal. Alates 2015. aastast on rahvaarv seoses suurenenud sisserändega olnud väikeses kasvus.

Eestisse rändas 2021. aastal 19 524 inimest ja Eestist lahkus 12 481 inimest, välisrände saldo oli 7043 inimese võrra positiivne. 2020. aastal asus Eestisse elama 16 209 inimest ja Eestist lahkus 12 427 inimest ehk rändesaldo oli + 3 782 inimest. 2020. aasta loomulik iive oli negatiivne 2 602 inimese võrra, kokku suurenes arvestuslik rahvaarv 2020. aastal 1179 inimese võrra. 2021. aasta loomulik iive oli negatiivne 5315 inimest, kokku suurenes rahvaarv 1728 inimese võrra.

Rahvastiku koostis
Seisuga 1. jaanuar 2021 oli Eestis 1 330 068 elanikku. Neist 630 915 ehk 47,43% olid mehed ning 699 153 ehk 52,57% olid naised. 2020. aastal oli Eestis 100 mehe kohta 110,8 naist (2011. aastal 100 mehe kohta 116,9 naist), mis on Läti ja Leedu järel üks Euroopa Liidu kõrgemaid näitajaid. Euroopa Liidu keskmine on 2019. aastal 104,5.

 Rahvuslik koostis 

700px|pisi|Eesti rahvastiku rahvuslik koosseis 2021. aasta seisuga

2011. aasta rahvaloenduse andmetel oli Eesti püsielanike seas eestlasi 69,72%. Venelasi oli 25,2%, ukrainlasi 1,74%, valgevenelasi 0,97%, soomlasi 0,59%, tatarlasi 0,15%, juute 0,15%, lätlasi 0,14%, leedulasi 0,13% ja poolakaid 0,13%.

2021. aasta hinnangu järgi eestlaste osakaal suurenes (+0,19%), venelaste osakaal vähenes (–0,54%), ukrainlaste oma suurenes (+0,34%), valgevenelaste oma vähenes (–0,09%), soomlaste suuremaks (+0,06%), lätlaste suuremaks (+0,13%), leedulaste suuremaks (+0,03%) ning teiste rahvuste osakaal ei muutunud.

2010. aasta seisuga olid 68,83% elanikest eestlased, 25,55% venelased, 2,07% ukrainlased, 1,16% valgevenelased, 0,79% soomlased, 0,18% tatarlased, 0,16% lätlased, 0,15% poolakad, 0,13% juudid, 0,15% leedulased, 0,14% sakslased ja 0,68% muud rahvused.

2000. aasta rahvaloenduse andmetel oli Eesti rahvastikust eestlasi 930 219 ehk 67,9%. Teistest suurematest rahvusrühmadest oli venelasi 351 178 ehk 25,6%, ukrainlasi 29 012 ehk 2,1%, valgevenelasi 17 241 ehk 1,3%, soomlasi 11 837 ehk 0,9%.

Võrreldes 1989. aastaga oli Eestis elavate eestlaste arv vähenenud 2000. aastaks 963 281-lt 930 219-ni, ent eestlaste osatähtsus kasvas 61,5%-lt 67,9%-ni, seda osalt mitte-eestlaste väljarände tõttu 1990. aastate alguses. 1989. ja 2000. aasta vahel vähenes eestlaste koguarv 3,4%, venelaste arv 26%, ukrainlaste arv 40%, valgevenelaste arv 37,8%, soomlaste arv 28,8%. Aastaks 2000 olid Eesti rahvastikunäitajad üldarvudes ning eri rahvuste esindatuse suhtarvudes sarnased umbes 1971. aasta seisuga.

Alates taasiseseisvumisest on eestlaste osatähtsus kõigi sündinute seas olnud vahemikus 70–75% ja surnute seas 64–68%. 2008–2012 oli eestlaste loomulik iive positiivne (2008: +595, 2009: +916, 2010: +1704, 2011: +878, 2012: +118).

Eestlaste suurim osakaal rahvastikus viimastel sajanditel fikseeriti 1. jaanuaril 1945, mil eestlasi oli 854 000 elanikust 831 000 ehk 97,3%."Meie parlament ja aeg: fakte, sündmusi, dokumente, inimesi." Veebinäitus Eesti Rahvusraamatukogu, vaadatud 13.11.2017.

 Emakeelsus 
2011. aasta rahvaloenduse andmetel oli eesti keel 887 216 Eesti püsielaniku emakeeleks. See moodustas 68,54% kõigist püsielanikest. Vene keel oli 383 118 püsielaniku emakeel (29,6%). Üle 1000 inimese rääkis emakeelena veel ukraina, soome ja valgevene keelt. Seejuures jäi 1723 inimese ehk 0,13% emakeel teadmata. Kõige levinum võõrkeel 2011. aastal on eestlastel vene keel, muukeelsetel aga eesti keel. Seega Eestis räägib eesti keelt 1 064 502 inimest, sh 887 216 emakeelena ja 177 286 võõrkeelena, vene keelt 928 655 inimest, emakeelena 383 118 inimest ja võõrkeelena 545 537 inimest.Eesti rahvastik. Hinnatud ja loendatud REL 2011 tulemused. Statistikaamet 2014

2000. aastal kõneles eesti keelt emakeelena 67,3% Eesti elanikest, vene keelt 29,7%. Eesti keele oskajate osatähtsus oli aastaks 2000 rahvastikus tõusnud 80,4%-ni, eesti keele oskajate üldarv oli 1 102 133. Suurenemine saavutati tänu sellele, et mitte-eestlaste seas on eesti keele oskus rohkem kui kahekordistunud.

2016. aasta alguses elas eesti keelt emakeelena rääkivaid inimesi Eestis 883 707, mis teeb 68% kõigist Eesti elanikest, kelle emakeel on teada. Vene keelt rääkis emakeelena 29,6 %. Eesti keelt emakeelena rääkijatest on 99% eesti rahvusest. Ligi 4000 eesti emakeelega inimest loeb ennast rahvuselt venelaseks ja üle 2000 soomlaseks. 3% Eesti elanikest (24 000 inimest) on küll rahvuselt eestlased, kuid nad ei räägi emakeelena eesti keelt.Kui palju räägitakse Eestis eesti keelt? Statistikaameti blogi, 13. märts 2017

 Kodakondsus 
pisi|Eesti rahvastikupüramiid kodakondsuse kaupa, 01.01.2017 seisuga
2011. aasta rahvaloenduse andmeil oli 85,1% püsielanikest Eesti kodanikud, 6,95% Venemaa kodanikud ja määratlemata kodakondsusega oli 6,5%.
2000. aasta rahvaloenduse andmeil oli 80% elanikest Eesti kodanikud, 6,3% Venemaa kodanikud ja 12,4% kodakondsuseta. Siseministeeriumi andmetel olid 2010. aastal vastavad näitajad 84%, 7% ja 7,2%, 1. jaanuaril 2011 84,2%, 7% ja 7,1%, 1. detsembril 2011 84,3%, 7% ja 6,9% ning 1. mai 2016 seisuga 84,2%, 6,8% ja 6,1%.

1. juunil 2013 oli Eestis registreeritud 1 355 782 elanikku, Eesti kodanikke oli 1 235 095, kellest 86 767 elasid välismaal. Eesti elanikest olid 84,7% Eesti kodanikud, 90 190 ehk 6,65% olid kodakondsuseta isikud ning 122 689 ehk 9,05% teiste riikide kodanikud (neist 93 683 ehk 6,91% Venemaa kodanikud, 5592 Ukraina kodanikud, 5195 Soome kodanikud, 3020 Läti kodanikud, 1873 Leedu kodanikud, 1726 Saksamaa kodanikud ja 1529 Valgevene kodanikud).

1. septembril 2019 elas Eestis 86 030 Venemaa kodanikku, 10 002 Ukraina kodanikku, 7244 Soome kodanikku, 4676 Läti kodanikku, 2160 Saksamaa kodanikku, 2079 Leedu kodanikku, 1989 Valgevene kodanikku, 1288 Itaalia kodanikku, 1215 Suurbritannia kodanikku, 1106 Prantsusmaa kodanikku ja 1076 Rootsi kodanikku. Teiste riikide kodanike arv jäi alla 1000. Väljaspool Euroopat asuvatest riikidest oli rohkem India (694), USA (664) ja Nigeeria kodanikke (540)."Postimees", 25. september 2019, paberleht lk 18-19.

pisi|Eesti rahvastiku jaotus kodakondsuse järgi seisuga 2.10.2010

 Vanusjaotus 
2011. aasta rahvaloenduse andmetel oli alaealisi (vanuses 0–14) 199 891 ehk 15,44%, tööealisi (vanuses 15–64) 865 124 ehk 66,84% ja pensioniealisi (65 ja vanemad) 229 440 ehk 17,72%. 2000. aastal olid vastavad osakaalud 15,1%, 68,2% ja 16,7%.

 Hõive 
2011. aasta rahvaloenduse andmetel oli hõivatuid 561 138 ja töötuid 68 963 ehk 5,33% püsielanikest. Majanduslikult mitteaktiivseid oli 647 665 ehk 50,0% elanikest. Hõiveseisund jäi teadmata 16 689 inimese puhul.

 Elanike arv Eesti suuremates linnades 
Elanike arv Eesti suuremates linnades viimase kolme rahvaloenduse andmetel ja eestlaste osatähtsus linnades – allikana Statistikaameti rahva ja eluruumide loenduse tulemuste andmebaas (andmed.stat.ee).

 Linn2000. aasta loendus2011. aasta loendus2021. aasta loendus Elanikke Eestlasi %  Elanikke Eestlasi % Elanikke Eestlasi % Tallinn 400 387 215 114 53,7% 393 222 217 601 55,3% 437 817 233 520 53,3% Tartu 101 165 80 405 79,5% 97 600 79 700 81,7% 95 190 76 227 80,1% Narva 68 681 3 331 4,8% 58 663 3 031 5,2% 53 955 3 107 5,8% Pärnu 45 471 36 120 79,4% 39 728 33 000 83,1% 40 228 33 682 83,7% Kohtla-Järve 46 993 8 398 17,9% 37 103 5 968 16,1% 33 499 5 298 15,8% Viljandi 20 792 19 022 91,5% 17 473 16 443 94,1% 17 245 16 230 94,1% Maardu 16 740 3 333 19,9% 17 524 4 347 24,8% 16 170 3 746 23,2% Rakvere 17 108 14 507 84,8% 15 264 13 445 88,1% 15 141 13 386 88,4% Kuressaare 14 925 14 548 97,5% 13 166 12 861 97,7% 13 034 12 705  97,5% Sillamäe 17 201 721 4,2% 14 252 685 4,8% 12 439 690 5,5% Valga 14 322 8 969 62,6% 12 261 7 886 64,3% 12 010 7 110 59,2% Võru 14 911 13 440 90,1% 12 672 11 656 92,0% 11 865 11 042 93,1% Keila 9 388 7 773 82,8% 9 763 8 291 84,9% 10 499 8 935 85,1% Jõhvi 12 112 4 019 33,2% 10 775 3 718 34,5% 10 482 3 635 34,7% Haapsalu 12 049 9 584 79,5% 10 251 8 404 82,0% 9 595 8 016 83,5% Paide 9 648 8 688 90,0% 8 228 7 602 92,4% 7 926 7 312 92,3%
pisi|Eesti rahvastiku tihedus omavalitsustes (2011)
Suurima linna Tallinna elanike arv oli 2000. aastal 400 378, nendest eestlasi 215 114 (53,7%), venelasi 146 208 (36,5%), muid rahvusi ja teadmata rahvusega inimesi 39 056 (9,7%). Tallinna rahvastikuregistris olevate elanike arv erines 2000. aasta alguses rahvaloenduse andmetest kuni 30 000 võrra, ent tänu elanike registreerimise kampaaniale on see erinevus vähenenud ning augustis 2004 ületas Tallinna elanike registri järgi Tallinna elanike arv taas 400 000 piiri.

Viimasel rahvaloendusel määrati Eesti inimeste alaline elukoht registrite põhjal paiknemisindeksi metoodikaga, kus lisaks registriandmetele kasutati ka loenduse uuringu andmeid. Registriandmed ei ole ideaalsed – näiteks inimese rahvastikuregistrijärgne elukoht ei pruugi ühtida selle aadressiga, kus inimene tegelikult elab.

Paljudel Eesti elanikel ei ole rahvastikuregistris kirjas tegelik elukoht. Peamiselt puudutab see maapiirkonnast suurtesse linnadesse viimase 20 aasta jooksul elama asunuid. Näiteks Tallinnas arvatakse elavat mitukümmend tuhat inimest, kelle ametlik elukoht on kusagil mujal. 
 Sünnid, surmad ja loomulik iive 
pisi|400px|  1919–2020
pisi|300px|Rahvaarvu muutus, 1970–2007.  

Andmete allikas: Eesti Statistikaamet

 Keskmine rahvaarv Sünnid Surmad Loomulik iive Sündide üldkordaja (1000 kohta) Suremuse üldkordaja (1000 kohta) Loomuliku iibe kordaja (1000 kohta) Summaarne sündimus-kordaja Imikute suremus-kordaja19141 197 000 26 86520 8825 98322,417,45,019151 188 00024 68021 8412 83920,818,42,419161 154 00021 28225 429 –4 14718,422,0 –3,619171 120 00018 33327 336 –9 00316,424,4 –8,019181 086 00021 65932 488 –10 82919,929,9 –10,019191 064 00018 45628 800 –10 34417,327,1 –9,719201 068 00019 62521 363 –1 73818,420,0 –1,619211 087 00022 06717 1434 92420,315,84,519221 102 00022 25518 4013 85420,216,73,519231 111 00022 34716 6305 71720,115,05,119241 116 00021 44116 9184 52319,215,24,199,919251 117 00020 44516 6803 76518,314,93,495,719261 117 00019 97718 0471 90017,916,21,7101,819271 116 00019 70519 35650017,717,30,4114,619281 116 00020 06417 7852 27918,015,92,0103,619291 116 00019 11020 178 –1 06817,118,1 –1,0110,519301 116 00019 47116 6102 86117,414,92,6100,119311 118 00019 50918 0771 43217,416,21,3102,819321 122 00019 74216 6413 10117,614,82,896,819331 124 00018 20816 4721 73616,214,71,594,019341 126 00017 30515 8531 45215,414,11,391,119351 129 00017 89116 8641 02715,814,90,989,319361 130 00018 22217 59462816,115,60,689,219371 131 00018 19016 6141 57616,114,71,490,719381 133 00018 45316 4961 95716,314,61,777,519391 128 00018 47517 1011 37416,415,21,278,819401 096 00018 40719 024 –61716,817,4 –0,683,719411 044 00019 57423 702 –4 12818,822,7 –4,019421 017 00019 24220 276 –1 03418,919,9 –1,091,819431 006 00016 00118 120 –2 11915,918,0 –2,11944990 00015 18024 700 –9 52015,324,9 –9,61945879 00014 96820 708 –5 74017,023,6 –6,5124,81946928 00019 40819 969 –56120,921,5 –0,696,81947977 00022 72121 4921 22923,322,01,3121,419481 026 00021 77717 5494 22821,217,14,184,219491 074 00021 77016 7305 04020,315,64,782,419501 101 00020 27915 8174 46218,414,44,181,219511 114 00020 73015 3545 37618,613,74,876,219521 126 00021 11115 8175 29418,714,04,764,919531 138 00020 14614 4205 72617,712,75,052,219541 149 00020 90913 9816 92818,212,26,049,519551 160 00020 78613 6387 14817,911,86,251,619561 171 00019 66012 7486 91216,810,95,941,219571 181 00019 50913 0266 48316,511,05,540,119581 192 00019 59812 9716 62716,410,95,639,919591 203 00019 93813 1306 80816,510,95,731,719601 216 00020 18712 7387 44916,610,56,11,9531,119611 229 00020 23013 0367 19416,510,65,91,9728,019621 243 00019 95913 4956 46416,110,95,21,9525,219631 258 00019 27513 2516 02415,310,54,81,9126,019641 276 00019 62912 7546 87515,410,05,41,9425,419651 291 00018 90913 5205 38914,610,54,21,9020,319661 303 00018 62913 8004 82914,310,63,71,8520,019671 314 00018 67113 6994 97214,210,43,81,8619,219681 327 00019 78214 2255 55714,910,74,22,0318,019691 345 00020 78115 1505 63115,511,34,22,1116,719701 360 00021 55215 1866 36615,811,24,72,1617,719711 377 00022 11815 0387 08016,110,95,12,1917,519721 393 00021 75715 5206 23715,611,14,52,1415,919731 406 00021 23915 5735 66615,111,14,02,0715,919741 418 00021 46115 3936 06815,110,94,32,0717,619751 429 00021 36016 5724 78814,911,63,42,0418,219761 440 00021 80117 3514 45015,112,03,12,0617,519771 450 00021 97717 0944 88315,211,83,42,0617,519781 460 00021 84217 8124 03015,012,22,82,0216,519791 468 00021 87918 0623 81714,912,32,62,0118,319801 477 00022 20418 1994 00515,012,32,72,0217,119811 488 00022 93718 3494 58815,412,33,12,0717,019821 498 00023 12817 8935 23515,411,93,52,0817,219831 509 00024 15518 1905 96516,012,14,02,1616,119841 519 00024 23419 0865 14816,012,63,42,1713,619851 529 00023 63019 3434 28715,512,72,82,1214,119861 540 00024 10617 9866 12015,711,74,02,1715,919871 552 00025 08618 2796 80716,211,84,42,2616,019881 562 00025 06018 5516 50916,011,94,22,2612,419891 568 00024 31818 5365 76215,511,83,72,2214,819901 569 00022 30419 5312 77814,212,41,82,0512,319911 561 00019 41319 715 –30212,412,6 –0,21,8013,319921 533 00018 03820 126 –2 08811,813,1 –1,41,7115,719931 494 00015 25321 286 –6 03310,214,2 –4,01,4915,619941 463 00014 17622 212 –8 0369,715,2 –5,51,4214,419951 437 00013 50920 828 –7 3199,414,5 –5,11,3814,919961 416 00013 24219 020 –5 7789,413,4 –4,11,3710,519971 400 00012 57718 572 –5 9959,013,3 –4,31,3210,019981 386 00012 16719 445 –7 2788,814,0 –5,3 1,289,419991 376 00012 42518 447 –6 0229,013,4 –4,41,329,620001 397 00013 06718 403 –5 3369,413,2  –3,81,358,420011 388 00012 632 18 516 –5 8849,1 13,2 –4,21,318,820021 379 00013 001 18 355 –5 3549,413,3 –3,91,365,720031 371 00013 03618 152 –5 1169,513,2 –3,71,367,020041 363 00013 992 17 685 –3 69310,313,0 –2,71,476,420051 355 00014 35017 316 –2 96610,612,8 –2,21,525,420061 347 00014 87717 316 –2 43911,012,9 –1,81,584,420071 341 00015 77517 409 –1 63411,813,0 –1,21,695,020081 337 00016 02816 675 –64712,012,5 –0,51,725,020091 335 00015 76316 081 –31811,812,1 –0,21,703,620101 332 00015 82515 790 3511,911,9 0,01,723,320111 327 00014 67915 244 –56511,011,4 –0,41,612,520121 323 00014 05615 450 –1 39410,611,7 –1,11,563,620131 318 00013 53115 244 –1 71310,311,6 –1,31,522,120141 314 00013 55115 484 –1 93310,311,8 –1,51,542,720151 314 00013 907 15 243  –1 336 10,611,6 –1,01,582,520161 316 00014 053 15 392  –1 33910,711,7 –1,01,602,320171 317 00013 784 15 543  –1 75910,511,8 –1,31,592,320181 322 00014 367 15 751  –1 38410,911,9 –1,01,671,620191 327 00014 09915 401 –1 30210,611,6 –1,01,661,620201 329 00013 20915 811 –2 6029,911,9 –2,01,581,420211 331 00013 27218 587 –5 31510,014,0 –4,01,612,220221 349 00011 64617 315 –5 6698,612,8 –4,21,412,220231 370 00010 94916 002 –5 0538,011,7 –3,71,311,720241 372 0009 69015 756 –6 0667,111,5 –4,41,181,520251 370 0009 09215 427 –6 3356,711,3 –4,6  

Statistikaameti esialgsetel andmetel oli 1. jaanuaril 2026 Eesti rahvaarv 1 362 954 inimest, mida on 7041 inimese võrra vähem kui aasta tagasi. 2025. aastal sündis 9092 ja suri 15 427 inimest. Esialgsetel andmetel oli 706 inimese võrra negatiivne ka rändesaldo – registreeritud rände andmetel saabus riiki 11 298 ja siit lahkus 12 004 inimest.

1. jaanuaril 2025 oli Statistikaameti andmetel Eesti rahvaarv 1 369 995 inimest, mis oli 4 692 inimese võrra vähem kui aasta varem. 2024. aastal sündis 9690 ja suri 15 756 inimest. Eestisse saabus 2024. aastal 18 634 ja välja rändas 17 260 inimest. Loomulik iive oli negatiivne (-6066 inimest), kuid rändesaldo positiivne (+1374 inimest).

1. jaanuaril 2024 oli Eesti rahvaarv 1 374 687 inimest. Loomulik iive oli 2023. aastal negatiivne (-5 053 inimest, sh. sündis 10 949 ja suri 16 002 inimest), kuid rändesaldo positiivne (+13 856 inimest). Eestisse saabus 26 399, välja rändas 12 543 inimest. Eesti rahvaarv kasvas 2023. aastal 8 803 inimese võrra. 

01. jaanuar 2023 seisuga oli Statistikaameti andmetel Eestis 1 365 884 elanikku ehk 2,6% (34 088) võrra enam kui 2022. aasta algul. 2022. aastal sündis Eestis 11 646 ja suri 17 315 inimest. Registreeritud rände järgi (rahvastikuregistri põhjal) saabus Eestisse 2022. aastal 49 414 inimest ja välja rändas 9 657 ehk rändesaldo oli positiivne 39 757 inimest. Registreeritud sisseränne ja ka rändesaldo on viimaste aastate keskmisest suurem eelkõige seoses Ukraina sõjapõgenike saabumisega Eestisse. Sisserändajatest 66% moodustasid Ukraina kodakondsusega inimesed, keda jäi aasta lõpuks Eestisse püsivalt elama 33 217. 

 Oodatav eluiga 
Statistikaameti andmetel oli 2024. aastal eestimaalaste oodatav eluiga sünnimomendil 79,5 aastat. Naiste oodatav eluiga oli 83,4 aastat, meestel 75,1 aastat. 2024. aasta andmetel elavad Eesti inimesed tervena 58,7 aastat. Eelneva aastaga võrreldes tõusis tervena elatud aastate arv 0,7 aasta võrra. Mehed elavad tervena 56,8 aastat ning naised 60,6 aastat. 

Oodatav eluiga sünnimomendil on keskmine vanus, milleni vastsündinu eeldatavalt elab, kui ajavahemikule iseloomulikud suremuse näitajad ei muutu. Tervena elada jäänud aastad näitavad keskmist aastate arvu, mida elab inimene tõenäoliselt igapäevategevuste piiranguteta, kui suremus ja rahvastiku tervise näitajad jäävad samaks.

Statistikaameti andmetel oli 2023. aastal eestimaalaste oodatav eluiga sünnimomendil 79 aastat. Naiste oodatav eluiga oli 83,1 aastat, meestel 74,5 aastat. 2023. aasta andmetel elavad Eesti inimesed tervena 58 aastat - mehed elavad tervena 56,4 aastat ning naised 59,5 aastat. 

2022. aastal Eesti elanike oodatav eluiga sünnimomendil oli 78,1 aastat. Meeste oodatav eluiga oli 73,6 ja naistel 82,3 aastat. Mehed elavad tervena 57,9 ja naised 60,6 aastat.

Kui 1994. aastal oli oodatav eluiga Eestis 66,5 aastat, siis 2024. aastal oli see 13 aasta võrra kõrgem ehk 79,5 aastat.

Võrdluseks, Euroopa riikide keskmine oodatav eluiga 2023. aastal oli 81,4 aastat. Eesti oodatav eluiga on aga kõrgeim Balti riikide võrdluses: Eestis on oodatav eluiga 79,5 aastat, Leedus 77,6 aastat ja Lätis 75,6 aastat.

 Religioon 
2011. aasta rahva ja eluruumide loenduse andmetel tunnistab 15-aastasest ja vanemast Eesti elanikkonnast kindlat usku 320 872 inimest ehk 29% Eesti elanikest. Levinuim on õigeusk, mida tunnistab 16% ja luteri usk, mida tunnistab 10%. Eestlaste seas on levinuim luterlus, mida tunnistab 14% 15-aastastest ja vanematest eestlastest. Õigeusku peab omaks 51% valgevenelastest, 50% ukrainlastest, 47% venelastest ning 41% armeenlastest. Kindlat usku tunnistavate elanike osatähtsus on suurim Ida-Virumaal ja väikseim Järva ja Viljandi maakonnas.

2002. aastal Riigikogu tellitud avaliku arvamuse uuringu kohaselt pidas endale kõige südamelähedasemaks taara- ja maausku 11% Eesti elanikkonnast. 2011. aasta rahvaloenduse andmetel oli 15-aastastest ja vanematest Eesti elanikest maausulisi 1925 ehk 0,15% ja taarausulisi 1047 ehk 0,08% Eesti elanikest.

Viited

 Välislingid 

 Ene-Margit Tiit "Eesti rahvastik. Viis põlvkonda ja kümme loendust" (PDF-raamat) Issuu Tallinn: Statistikaamet, 2011
 2012. aasta rahvaloenduse põhjal elab Eestis 1 294 236 püsielanikku, Postimees, 31. mai 2012
 Kaart illustreerib, kui hõredalt on Eesti asustatud, uudised.err.ee, 4. november 2013

Kategooria:Eesti rahvastik
Kategooria:Rahvastik riigiti